Case ID: 1151147
Sentence 0: İşin halları: Birinci instansiyası məhkəməsinin hökmü ilə Məhkum ona görə təqsirli bilinib məhkum edilmişdir ki, o, Müdafiə Nazirliyinin ****** rayonunun ərazisində yerləşən**** nömrəli hərbi hissəsinin ***-cü taborunun 14-cü bölüyünün ***-ci taqımının ***-ci manqasının komandiri vəzifəsində, kiçik çavuş hərbi rütbəsində müddətdən artıq həqiqi hərbi xidmət hərbi qulluqçusu kimi hərbi xidmətdə olarkən, 2017-ci ilin iyun ayının əvvəllərindən sentyabr ayının axırlarınadək olan müddət ərzində həmin hərbi hissənin Qazax rayonunun ******** kəndi ərazisində bilavasitə düşmənə qarşı durmaqla döyüş şəraitində yerləşən şərti olaraq «*******» adlandırılan döyüş postunda mövqe başçısı təyin olunmaqla xidmət aparan zaman Azərbaycan Respublikası Quru X4 Nizamnaməsinin 9, 11-ci, Azərbaycan Respublikası Silahlı Qüvvələrinin Daxili Xidmət Nizamnaməsinin 50, 51, 135 və 136-cı maddələrində göstərilən «manqanın şəxsi heyətinin işgüzarlığını, mənəvi keyfiyyətlərini bilmək, manqanın şəxsi heyətinin hərbi intizama riayət etməsinə ciddi diqqət yetirmək, hərbi nizamnamənin tələblərinə və vəzifə borcuna əməl etməkdə tabeliyindəkilər üçün nümunə olmaq, hərbi intizamın yüksək səviyyədə olmasını təmin etmək», Azərbaycan Respublikası Silahlı Qüvvələrinin Qarnizon və Qarovul Xidmətləri Nizamnaməsinin 159-166-cı maddələrində göstərilən «Dəyişdirici onun tabeliyində olan saatdarların düzgün və sayıq xidmət etmələrinə, vaxtında dəyişdirilmələrinə və postlara qoyulmalarına, postları düzgün qəbul etmələrinə və təhvil vermələrinə cavabdehdir», eləcə də ***** nömrəli hərbi hissə komandirinin 01.01.2017-ci il tarixli, 01 nömrəli əmrinin 1.2, 1.6, 1.8 və 2.2-ci bəndlərində göstərilən «mövqe başçısının şəxsi heyəti döyüş növbəsinə çıxmazdan əvvəl təlimatlandırması, xəbərdar etmə, idarəetmə, qarşılıqlı əlaqə siqnalları və döyüş hesabatını çatdırması, silah doldurubboşaltmanın xüsusi hazırlanmış yerdə mövqe başçısının rəhbərliyi ilə nizamnamələrin tələblərinə əsasən tam məsuliyyətlə həyata keçirilməsi, mövqe böyüyünün gündüz postları 2-3 dəfədən az olmayaraq, saat 22:00-dan-07:00-dək isə ən azı hər bir saatdan bir yoxlaması, döyüş növbətçiliyində olan şəxsi heyətin növbə vaxtı yoxlanılması» və 13.01.2017-ci il tarixli, 011 nömrəli əmrinin 6.1-ci bəndində göstərilən «hərbi qulluqçuların düşmənin xüsusi xidmət orqanlarının təsiri altına düşməsinə yol verməmək məqsədi ilə bütün səviyyədə olan komandir və rəislər şəxsi heyət arasında daim söhbət aparsın, hərbi kollektivdə mühiti və vəziyyəti öyrənsinlər, bu qəbildən olan təhlükələrin qarşısının alınması məqsədi ilə müvafiq strukturlarla sıx əməkdaşlıq qursunlar» tələblərini pozaraq, həmin nizamnamə və əmrlərə əsasən mövqe başçısı və manqa komandiri kimi xidmət etdiyi döyüş mövqeyində şəxsi heyətin döyüş növbəsi (xidməti) çəkmə qaydalarına uyğun olaraq ayıq-sayıq döyüş xidməti aparmalarını, zərurət olarsa, yəni düşmənin real hücum təhlükəsi olduğu halda şəxsi heyətə döyüş həyəcanı verərək mövqenin müdafiə zolağını təşkil və təmin etməli, döyüş növbətçilərini növbədə olduqları müddət ərzində mütəmadi olaraq yoxlamalı olduğu halda, həmin vəzifələri yerinə yetirməyərək şərti olaraq «*******» adlandırılan döyüş postunda tabeliyində olan şəxsi heyətin xidmətini düzgün təşkil etməmiş, gecə və gündüz saatlarında döyüş mövqeyində ayıq növbə üzrə döyüş növbətçiliyinə azı iki nəfər əsgəri təyin edərək çıxarmalı olduğu halda bunu təmin etməmiş, döyüş növbəsinə təyin edilmiş əsgərləri əksər hallarda təlimatlandırmamış, döyüş növbəsinə çıxma şəxsi heyətin öz aralarında apardıqları razılaşmalara əsasən həyata keçirilmiş, döyüş növbəsinə çıxan və döyüş növbəsindən qayıdan əsgərlərin silah doldurub-boşaltması onun rəhbərliyi ilə aparılmamış, döyüş növbəsinə təyin edilən və döyüş növbəsindən çıxan əsgərlər vaxtlı-vaxtında və nəzarət altında dəyişdirilməmiş, eləcə də istirahətdə olduğu vaxtlarda döyüş növbətçilərinin dəyişdirilməsinə dair əvvəlcədən heç bir tədbir görməmiş, əksər hallarda döyüş mövqeyində yataraq döyüş növbəsinin aparılmasını yoxlamamış, döyüş növbətçiliyinin aparılmasına dair qrafik formal tərtib edilməklə əsgərlərin həmin qrafikə uyğun döyüş növbətçiliyinə çıxmalarına və xidmət aparmalarına nəzarət etməmiş, mütəmadi olaraq onlarla fərdi söhbətlər aparmamış, şəxsi və hərbi xidmətlə bağlı problemləri ilə maraqlanmamış, bununla da, o, rəis kimi, müntəzəm olaraq, döyüş şəraitində hakimiyyətdən qəsdən istifadə etməmiş, eləcə də Azərbaycan Respublikasına qəfil hücumun vaxtında aşkara çıxarılması və dəf olunması, habelə onun təhlükəsizliyinin təmin edilməsi üzrə döyüş növbəsi (döyüş xidməti) çəkmə qaydalarını dövlətin təhlükəsizlik mənafelərinə zərər vura biləcəyi şəraitdə pozmuşdur.Bundan başqa, o, həmin yerdə, vəzifədə və rütbədə hərbi xidmətdə olarkən, 2017-ci ilin iyun ayının əvvəllərindən sentyabr ayının axırlarınadək olan müddət ərzində qeyd olunan nizamnamə və əmrlərin tələblərini pozaraq, manqa komandiri və mövqe başçısı kimi xidmət etdiyi döyüş mövqeyində şəxsi heyətin döyüş növbəsi (xidməti) çəkmə qaydalarına uyğun olaraq ayıq-sayıq döyüş xidməti aparmalarını, zərurət olarsa, yəni düşmənin real hücum təhlükəsi olduğu halda şəxsi heyətə döyüş həyəcanı verərək mövqenin müdafiə zolağını təşkil və təmin etməli olduğu halda, həmin vəzifələri yerinə yetirməyərək şərti olaraq «*******» adlandırılan döyüş postunda mütəmadi olaraq gecələr yatmaqla və gündüz vaxtlarında ayıq növbədə olan əsgərləri postun ərazisində müxtəlif təmizlik işlərinə cəlb etməklə, postda hamam tikilməsi məqsədi ilə əsgərləri nəzarətsiz şəkildə fəaliyyəti dayandırılmış şərti olaraq «*******» adlandırılan döyüş postuna taxta və digər ləvazimatlar gətirmək məqsədi ilə göndərməklə rəis kimi, müntəzəm olaraq döyüş şəraitində hakimiyyət həddini aşmış, eləcə də Azərbaycan Respublikasına qəfil hücumun vaxtında aşkara çıxarılması və dəf olunması, habelə onun təhlükəsizliyinin təmin edilməsi üzrə döyüş növbəsi (döyüş xidməti) çəkmə qaydalarını dövlətin təhlükəsizlik mənafelərinə zərər vura biləcəyi şəraitdə pozmuşdur.